《送王常熟左藏二首 其二》
宋代·释居简

志士殊超俗，平常不作奇。到官如去日，归橐似来时。

尚友皆名世，沿流逮武夷。由来清操别，端的畏人知。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。